मेरठ. यहां के एक स्टूडेंट ने बिना तेल के चलने वाली बाइक बनाकर इतिहास रच दिया है। मलिन बस्ती में रहने वाले इस स्टूडेंट ने इलेक्ट्रोनिक बाइक बनाई है। जो कि 150 किलोमीटर प्रतिघंटा की रफ्तार से दौड़ेगी। खास बात ये है कि इस बाइक का नाम 'मोदी' रखा है। स्टूडेंट ने कहा, ''प्रधानमंत्री के मन की बात को दिल से लगाकर ये बाइक बनाई है।''

मन की बात से मिली प्रेरणा...



- ऑटोमोबाइल इंजीनियरिंग के स्टूडेंट वकार अहमद मलिन बस्ती के रहने वाले है। वकार बचपन से ही पढ़ने में होशियार है। उनके परिवार की माली हालत गरीबों जैसी है। वकार पहले दिल्ली इंस्टीट्यूटी ऑफ इंजीनियरिंग टेक्नोलॉजी के टॉपर बने।

- इसके बाद उन्होंने एक शानदार इलेक्ट्रोनिक बाइक को बनाया। उन्होंने ऐसी बाइक बनाई जो कार को भी मात देगी। इस बाइक को कार और बाइक के पुर्जो से जोड़कर बनाया गया है। जो कि बहुत खूबसूरत है।

- यह बाइक 150 किलोमीटर प्रतिघंटा की रफ्तार से दौड़ती है। बिना इंजन के चलने वाली इस बाइक की कीमत है। महज 72 हजार रूपए है। खास बात यह है कि इस बाइक को बनाने की प्रेरणा उन्हें देश के प्रधानमंत्री से मिली है।

कार की तरह रिवर्स भी होती है बाइक

- बाइक को वकार ने घर में करीब 2 महीने की कड़ी मेहनत करके बनाया है। यह बाइक कार की तरह रिवर्स में भी आसानी से दौड़ सकती है। इसमें पावर बाइक्स की तरह चेन के बजाय बेल्ट का इस्तेमाल किया गया है।

- इसमें रि-जेनरेटरेबिल मोटर लगाया गया है, जिससे मोबाइल और लैपटॉप भी चार्ज किए जा सकते है। इस बाइक में न तो शोर होता है और न इससे किसी तरह का प्रदूषण फैलता है। यह फुल्ली ईको-फ्रैन्डली है।

- यह बाइक हीटिंग और वाइब्रेट भी नहीं करती। इस बाइक का मैन्टीनेंट जीरो है, एक एप की मदद से घर में ही इसकी सर्विस की जा सकती है। बाइक में ड्राई बैटरी है।